RESOLUCIÓN do 28 de marzo de 2025 pola que se adxudican as axudas da Resolución do 11 de setembro de 2024 pola que se establecen as bases reguladoras para a concesión, en réxime de concorrencia competitiva, das axudas VInnovate Galicia para fomentar a cooperación transnacional dos axentes do Sistema galego de I+D a través de proxectos de colaboración con outros axentes europeos, ao abeiro da primeira convocatoria do Mecanismo Interrexional VInnovate, cofinanciadas coa Unión Europea no marco do programa Galicia Feder 2021-2027, e se procede á súa convocatoria para o ano 2024 (código de procedemento IN848G).
Axencia Galega de Innovación — III. Outras disposicións — 07/04/2025

A Resolución do 11 de setembro de 2024 estableceu as bases reguladoras e convocou, en réxime de concorrencia competitiva, as axudas VInnovate Galicia para fomentar a cooperación transnacional dos axentes do Sistema galego de I+D a través de proxectos de colaboración con outros axentes europeos, ao abeiro da primeira convocatoria do Mecanismo interrexional VInnovate, cofinanciadas coa Unión Europea no marco do programa Galicia Feder 2021-2027.
Os artigos 4 e 5 das bases reguladoras establecen os requisitos que deben cumprir as entidades beneficiarias para optar ás axudas.
Unha vez finalizada a revisión administrativa, o órgano instrutor formulou a proposta de inadmisión das solicitudes que non cumprían as exixencias contidas nas bases reguladoras, conforme o establecido no artigo 25.5 da convocatoria.
As solicitudes que resultaron admitidas foron obxecto do proceso de avaliación segundo os criterios de valoración establecidos no artigo 27 das bases reguladoras.
Así mesmo, conforme o disposto no artigo 28 das bases reguladoras da axuda, non puideron ser financiadas pola Axencia Galega de Innovación as solicitudes en que non estaba o proxecto interrexional avaliado favorablemente por todas as rexións financiadoras.
A Comisión de Selección prevista no artigo 26 das bases reguladoras reuniuse o día 13 de marzo de 2025 e elaborou unha relación, por orde decrecente de puntuación, das solicitudes que cumpren as condicións administrativas e técnicas para adquirir a condición de beneficiario/a. Esta relación inclúe a puntuación, o orzamento subvencionable e a subvención que corresponde ao proxecto global e a cada unha das entidades.
A competencia para resolver estas axudas correspóndelle á persoa titular da Dirección da Axencia Galega de Innovación, segundo o establecido no artigo 30.1 da convocatoria.
Primeiro. Conceder as axudas aos proxectos que figuran como anexo I desta resolución, por orde decrecente de puntuación, con cargo ás aplicacións orzamentarias 07.A2.561A.770.0, 07.A2.561A.744.0 e 07.A2.561A.781.0.
Segundo. Inadmitir as solicitudes que figuran como anexo II desta resolución polas causas que se detallan.
Terceiro. Desestimar as solicitudes que figuran como anexo III desta resolución, por non estar o proxecto interrexional financiado por todas as rexións financiadoras, segundo o disposto no artigo 28 das bases reguladoras.
As axudas desta convocatoria están cofinanciadas pola Unión Europea ao abeiro do programa Galicia Feder 2021-2027, obxectivo político OP1, Unha Europa máis competitiva e intelixente, promovendo unha transformación económica innovadora e intelixente e unha conectividade rexional ás tecnoloxías da información e da comunicación, nas seguintes prioridades, obxectivos específicos e liñas de actuación:
• Prioridade 1.A. Transición dixital e intelixente; obxectivo específico RSO 1.1. Desenvolver e mellorar as capacidades de investigación e innovación e asimilar tecnoloxías avanzadas; liña de actuación L.A.1.1.7. Articulación de diferentes apoios para fomentar as sinerxías e complementariedades con axudas doutras administracións: nacional e europea, e subtipo de actuación 1.1.7.4. Proxectos de I+D+i de cooperación internacional.
Respecto aos tipos de intervención, nesta liña prevese o seguinte, coa súa correspondente previsión da axuda Feder:
• 028 Transferencia de tecnoloxía e cooperación entre empresas, centros de investigación e o sector do ensino superior.
As axudas concedidas imputaranse ás aplicacións orzamentarias 07.A2.561A.770.0, 07.A2.561A.744.0 e 07.A2.561A.781.0 nas cales existe crédito adecuado e suficiente nos orzamentos da Comunidade Autónoma de Galicia para o ano 2025.
Contra esta resolución, que non pon fin á vía administrativa, as persoas interesadas poderán interpor un recurso de alzada ante a persoa titular da Presidencia da Axencia Galega de Innovación no prazo dun mes, que comeza a contar a partir do día seguinte a que se publique esta resolución no
Diario Oficial de Galicia
.
Santiago de Compostela, 28 de marzo de 2025